o
9. lokakuuta Israelin pääministeri Benjamin Netanjahu ilmoitti -
vaalien aikaistamisesta Israelissa.
Vaalit pidetään 22. tammikuuta alkuperäisen lokakuun sijaan.
Muutoksen syyksi Netanjahu ilmoitti, -
että vastuullisen budjetin hyväksyminen vuodelle 2013 -
on mahdotonta nykyisessä poliittisessa ilmapiirissä.
Hän päätti siksi aikaistaa vaalit lähes vuodella.
Päätös johti maan koko poliittisen kentän kiihkeisiin valmisteluihin.
Tulevien vaalien odotetaan muuttavan merkittävästi -
nykyisten knesset-puolueiden kokoa, ja tuovan mukaan uusia puolueita.
Vieraanamme on tohtori Raanan Gissin, -
joka oli entisen pääministerin Ariel Sharonin neuvonantaja, -
ja politiikan asiantuntija, -
sekä Albert Wexler, Israelin voimaannuttamistiimin johtaja -
ja useiden knessetin jäsenten neuvonantaja.
Kiitos myös TV7 analyytikko Mati Shoshani.
Mati, miksi pääministeri Netanjahu halusi pitää vaalit näin aikaisin?
Ensin täytyy kertoa päätöksen taustat.
Netanjahu on ollut pääministeri pidempään kuin kukaan -
hyvin pitkään aikaan.
Hän on ollut pääministeri lähes 4 vuotta, -
ja hänen hallituksensa on ollut vahva ja yhtenäinen.
Uskon hänen epäilevän, voiko hän jatkaa tällä tavalla.
Vaalivuonna hallituksen vakaus yleensä järkkyy.
Puolueet valmistautuvat vaaleihin, -
ja heillä on hyväksyttävänään vain alle yhden vuoden budjetti.
Netanjahu haluaa mennä vaaleihin voittajana ja sankarina, -
ei heikkona ja lyötynä pääministerinä.
Ministeri Moshe Kahlon varoitti Likudia siitä, -
että tänä vuonna yhteiskunnalliset kysymykset ovat ratkaisevia.
Tästä syystä Likud saattaa hävitä vaalit.
Mitä mieltä olette, tohtori Gissin?
Kansalaisjärjestöjen yhteis- kunnallinen painostus on kasvanut -
tänä vuonna Israelissa.
10 vuotta sitten sellaista ei ollut Israelin politiikassa.
Jotain tapahtui ensimmäisten kesäprotestien jälkeen.
Puolueet, jotka ovat hyvin konservatiivisia, -
ovat sopeutumassa siihen hitaasti.
Tällaisia muutoksia on nyt tapahtumassa.
Shoshani on oikeassa, Netanjahu teki nerokkaan taktisen siirron.
Hän sekoitti kortit, jotta voisi aloittaa uuden toimikauden, -
jolloin hän voi rakentaa uudelleen koalitionsa, -
jossa hän saa budjetin hyväksyttyä. Budjetti on ratkaiseva asia.
Tämä budjetti on hyvin vaikea laatia -
loppumattoman maailman- laajuisen talouskriisin takia.
Israel pärjää hyvin, mutta tilanne huononee, -
koska edessä on talouden pitkä syksy -
Euroopan romahduksen ja maailman ongelmien takia.
Lisäksi Keskilännen kuivuus nostaa viljan hintaa.
Nämä maailmanlaajuiset talous- ongelmat vaikuttavat tulokseen.
Netanjahu haluaa uuden erilaisen koalition -
pystyäkseen vastaamaan näihin haasteisiin, -
joihin kuuluu myös USA:n presidentinvaalien tulos.
Vaaleilla voi taktisesti ostaa aikaa.
Siirtymäkauden hallitus ei voi tehdä mitään.
Netanjahulla on aikaa koota koalitionsa.
Mitkä ovat vaalien kuumat aiheet Israelissa?
Kuten aiemmin mainittiin, yhteiskunnallisista aiheista -
on tulossa kuumia kysymyksiä.
Monet kokevat tulevat vaalit vaikeiksi, -
koska taistelu on kuumenemassa.
Jair Lapid tulee olemaan vakavasti otettava ehdokas.
Israelin politiikaan on tullut nyt uusia kasvoja, -
mutta ovatko kuumat aiheet nyt erilaisia kuin viime vuosina?
Israelilaiset äänestäjät keskittyvät ideologiaan.
Puolueet houkuttelevat nimenomaan ideologiallaan.
Siksi on vaikea kuvitella, että esimerkiksi Likudin kannattaja -
jättäisi poliittisen kotinsa.
Korkeat elinkustannukset vaivaavat kuitenkin jo jokaista israelilaista.
Viime vuoden valtavat mielen- osoitukset Tel Avivissa osoittivat, -
ettei ongelma kosketa vain opiskelijoita, -
vaan myös keskiluokkaa. Tämä on kriittinen piste.
Kun elinkustannukset alkavat nipistää keskiluokkaakin, -
puolueet ja päättäjät ymmärtävät, että muutos täytyy tehdä.
Äänestäjät eivät vain muuta mieltymyksiään, -
vaan heidän on pakko saada aikaan muutos.
Näin monet kokevat.
Siksi Jair Lapid on vakavasti otettava ehdokas.
Hänet tunnetaan TV-kasvona Israelissa.
Hänellä on sellaiset kortit, joilla voi todella vedota äänestäjiin.
Haluaisin kysyä Shoshanilta ideologiasta.
Pääministeri Netanjahun kuuluisan Bar Ilan-yliopiston puheen jälkeen -
oikeiston ja vasemmiston ideologiset erot ovat hämärtyneet.
Mitä sanot tästä?
Tämä on mielenkiintoinen kysymys.
Israelissa on ollut kaksi selvää poliittista blokkia, -
oikeisto ja vasemmisto taloudellisissa kysymyksissä, -
turvallisuuskysymyksissä ja rauhanprosessissa.
Benjamin Netanjahu teki saman kuin Sharon aiemmin.
Hän rikkoi tavanomaisen muotin ja valmiit kategoriat, -
ja sanoi: "Olemme valmiit keskustelemaan asioista, -
joista aiemmin ei keskusteltu."
Se sekoitti pakan. Puolueet eivät enää edustakaan mitään.
Kuten Albert sanoi, nämä vaalit ovat uudenlaiset.
Ennen Israelissa oli selvä oikeisto ja vasemmisto, -
mutta nyt puhutaan talousasoista ja yhteiskunnallisista asioista.
"Mitä teet tavallisen kadunmiehen puolesta?"
Ennen puhuttiin turvallisuuskysymyksistä, -
mutta nyt juuston ja vuokrien hinnoista.
Peli puolueiden ideologioista on muuttunut.
Raanan voi varmaankin kertoa tästä.
Valtiotieteessä puhutaan uudelleenlinjaavista vaaleista.
Koska puolueet ovat konservatiivisia, -
ne toimivat iskunvaimentimina, eivätkä muutu heti.
Ne omaksuvat muutoksen vähitellen.
Nyt on meneillään uudelleenlinjaus vaaleja varten.
Miten uudelleenlinjaavat vaalit poikkevat tavallisista?
Tavallisisissa vaaleissa kysymme, -
kenet valitsemme johtajaksemme.
Uudelleenlinjaavissa vaaleissa kysymme, keitä haluamme olla.
Minkälaisen yhteiskunnan haluamme -
tasa-arvoisen, juutalaisen, demokraattisen?
Entä turvallisuus? Tällaisia peruskysymyksiä.
Puolueet eivät olleet vielä valmiita tähän.
Ne yrittävät ensin ottaa listoilleen uusia ihmisiä.
Jos he selviävät uuvuttavasta kaudestaan, -
seuraavissa vaaleissa näemme puolueita, -
joiden sisältö on täysin muuttunut.
Näyttää kuitenkin siltä, ettei Netanjahulle ole vaihtoehtoa.
Miten muutos sitten on mahdollinen?
Netanjahu yritti ensin kansallisen yhteishallituksen muodostamista, -
joka mahdollistaisi tarvittavien muutosten tekemisen, -
kuten asepalveluksen tasapuolistaminen, -
ja Israelin nostaminen OECD-maiden listalla, -
jossa se on suurimman epätasa-arvon maa.
Hän puhui vaurauden jakamisesta uudelleen keskiluokan auttamiseksi.
Netanjahu olisi voinut tehdä sen kansallisessa yhteishallituksessa.
Sen epäonnistuttua oli selvää, että ilman vaalien aikaistamista -
ja hyväksyttyä budjettia tuleva vuosi olisi ollut hirveä.
Siksi hän sekoitti pakan ja aloitti uuden pelin.
Puolueiden on pakko nyt linjautua uudelleen.
Muutos ei tapahdu puolueiden välisissä suhteissa.
Puolueblokkien suhteet ovat 67-53 tai 66-54.
66 oikeisto-keskustalle, johon kuuluvat uskonnolliset puolueet, -
Likud ja Israel Beiteinu, -
ja 53 tai 54 keskusta-vasemmistolle, johon kuuluvat Työväenpuolue, -
Meretz ja ehkä Lapidin puolue, joka voi myös vaihtaa puolta.
Tämä perusrakenne ei voi muuttua yksissä vaaleissa.
Se voi muuttua myöhemmin yhteiskuntakysymysten takia.
Monet siirtyvät oikeistosta vasemmistoon niiden vuoksi.
Kahlon puhui siitä sanoessaan, että Likud voi hävitä vaalit, -
jos niitä ei käsitellä.
Äänestäjät kärsivät ja miettivät, miten voisivat parantaa elämäänsä, -
ja jos Likud ei tarjoa keinoja, ehkä Shas ja Deri tarjoavat, -
tai ehkä Lapidin Jesh Atid,
tai Shelly Jechimovichin työväenpuolue, joka palaa -
alkuperäiseen siionistiseen sosialistiseen ideologiaansa.
Likud saattaa menettää kannattajiaan.
Puolueiden kokoonpanossa on tapahtunut kuitenkin muutoksia.
Kadima, joka oli knessetin suurin puolue, -
on menettänyt kannatustaan merkittävästi mielipidemittauksissa.
Työväenpuolueen odotetaan kasvavan 22 tai 23 paikkaan.
Kukaan ei tarkkaan tiedä sen tulevaa kokoa.
Ultraortodoksisen Shasin johtoon on tullut Arje Deri -
nykyisen johtajan Eli Jishain rinnalle.
Lisäksi johdossa on Atias, eli johtajia on kolme.
Kolmipäinen peto.
Sen lisäksi, että uusia kysymyksiä on noussut esiin, -
on pulaa johtajista, jotka voivat vastata niihin haasteisiin.
Israelissa on johtajuuskriisi.
Benjamin Netanjahu ikäänkuin ainut vaihtoehto.
Ei ole ketään muuta.
Hänhän puhui vaaleista jo toukokuussa, -
ja pelasi sen pelin hyvin.
Hän kokeili, miten siihen reagoidaan.
Hän hajotti Kadiman.
Täytyy kuitenkin ottaa huomioon USA:n presidentinvaalit, -
ja Israelin turvallisuustilanne.
Nämä voivat muuttaa tilanteen nopeasti.
Israelilaiset ovat herkkiä näille asioille.
Tämä on tapahtunut aiemmissakin vaaleissa.
Uskotteko, että USA tulee vaikuttamaan Israelin vaaleihin?
Monet ovat syyttäneet Netanjahua republikaanien tukemisesta.
Vaikuttaako se Israeliin?
Viimeisimmässä Romneyn ja Obaman väittelyssä Floridassa -
pääasiat olivat Iran, ja USA:n liittolainen Israel.
Niistä on tullut tärkeitä asioita.
En yllättyisi, jos Obama tekisi kaikkensa tässä pelissä, -
koska hän on epätoivoinen.
Se, että Iran nyt yhtäkkiä on valmis keskustelemaan USA:n kanssa, -
voi auttaa häntä näyttämään, että hänen politiikkansa on toiminut.
Stanley Fischer ilmoitti, ettei se ole toiminut ollenkaan.
Se on Israelin vastaus USA:lle.
Haluaisin kysyä teiltä, tohtori Gissin...
Netanjahu otti mukaan puolustusministeri Ehud Barakin -
olemaan hyvä tyyppi USA:n silmissä.
Niin voi käydä nytkin.
Bibi voi ottaa jonkun Obaman suosikin koalitioonsa.
Shelly Jechimovichin tai Tzipi Livnin...
Sitä kuitenkin paheksutaan Israelissa.
Kansan keskuudessa kyllä, mutta poliittisessa pelissä -
osapuolet vaikuttavat toistensa kampanjoihin.
Obaman tiimi siteerasi juuri Barakin "lausuntoa", -
joka oli oikeasti heidän kampanjansa osa, -
että "Obama ei ollut niin paha Israelille."
Kaikki pelaavat tätä peliä.
Sitten Netanjahu menee USA:n keräämään varoja...
Ensimmäisen puolen vuoden aikana vaaliemme jälkeen -
Bibillä on aikaa toimia, koska uusi hallitus aloittaa tammikuussa, -
ja sitten menee aikaa saada ihmiset paikoilleen.
Vaikka Obama voittaisi, hän uudistaisi hallitustaan.
Ajoitus on täydellinen.
Netanjahulla on vielä peliaikaa.
Jos hän haluaa Likudin jatkavan johdossa, -
hänen täytyy käsitellä yhteiskunnallisia kysymyksiä -
ja lainsäädäntöä, johon tarvitaan laaja koalitio.
Jos hän tukeutuu vain uskonnollisiin puolueisiin, mikään ei muutu.
Kerroit, että Obaman tiimi siteerasi puolustusministeri Barakia.
Jos Netanjahu voittaa ja muodostaa uuden kabinetin, -
ottaako hän Barakin mukaan siihen?
Ensinnäkin, Barakin oma puolue sellaisenaan -
tuskin edes pääsee hallitukseen.
Toisaalta on puhuttu, että Netanjahu takaisi Barakille paikan -
Likudin listalla.
Se ei vaikuta hyvältä vaihtoehdolta, -
koska kukaan ei halua Barakia Likudiin.
Barakin täytyy ensin päästä hallitukseen, -
jotta hän saisi puolustusministerin salkun.
USA ja Barak pelaavat yhteispeliä, koska USA haluaa hänet virkaan.
Barak on kuin lääke, joka auttaa kestämään Bibiä.
USA auttaa Barakia siteeraamalla häntä, -
ja Barak auttaa amerikkalaisia olemalla Netanjahun vastavoima.
Netanjahu on Romneyn puolella, -
mutta Barak sanoi, ettei Obama ole niin paha.
Netanjahu on hyvin fiksu.
He ovat kummatkin Sajeret Matkal -joukoista, -
ja he juonittelevat koko ajan.
Ensimmäinen osa oli vain näytelmä, -
kun hän otti Barakin ihmisiä Likudiin, -
mutta kun he saivat osansa...
Netanjahu ymmärtää hyvin, että jos Barak on hallituksessa, -
hän on kansallinen pääministeri, eikä vain Likudin.
Barak yrittää ulos hänen puolueestaan, -
mutta ketkä sitten olisivat koalitiokumppaneita?
Keskustaan kallistuva Netanjahu yrittää tehdä pesäeroa Feiglinistä -
ja muista radikaaleista...
Netanjahu edustaa kuitenkin oikeistoa.
Hän olisi silti oikeiston ja keskustan johtaja, -
mutta uuden koalition avulla hän saisi keskustalaisemman hallituksen, -
joka olisi enemmän yleisen ilmapiirin mukainen.
70% kansasta on keskustan kannalla.
Ongelma on, ettei hänellä ole kotia.
Kadima hajosi.
Sharon ymmärsi, ettei keskustalainen ideologia yhdistä puoluetta.
Se voidaan yhdistää vain johtajuudella.
Sharon piti Kadimaa koossa.
Hän yhdisti vasemmiston ja oikeiston keskustapuolueeksi.
Nyt Netanjahulla on mahdollisuus tulla siksi johtajaksi, -
joka Sharon halusi olla: keskustajohtaja.
Ei Likudin keskustan johtaja, -
vaan koko poliittisen kentän keskustan johtaja -
asianmukaisten poliittisten kumppanien kanssa.
Uskonnolliset puolueet eivät halua vaalijärjestelmäuudistusta.
Netanjahu ja Avigdor Lieberman ovat sitoutuneet siihen.
Kysymys on siitä, pystyykö seuraava hallitus muuttamaan -
vaalijärjestelmää niin, että uudet voimat saavat lisää edustusta, -
ja niin, että se voi todella hallita.
Tarvitaan ensin kriittinen massa, jotta lainsäädäntö mahdollistuisi.
Netanjahulla on nyt mahdollisuus.
Jos hän ei onnistu, hän voi syyttää vain itseään.
Haluaisin palata siihen, miten ulkopuolelta vaikutetaan -
Israelin vaaleihin.
Miten paljon Euroopan unioni vaikuttaa Israelin vaaleihin?
On tunnettua ja surullista, että Euroopan hallitukset -
antavat valtavia summia israelilaisille järjestöille, -
ja myös Suomi antaa paljon rahaa vaikuttaakseen -
sellaisiin järjestöihin kuin B'Tselem ja Jesh Din, -
joilla on selvä poliittinen agenda.
Tällainen työ on jatkunut piilossa jo 10 vuotta tai kauemminkin.
Se on hyvin vakavaa työtä.
Tilanne on hyvin vaikea, koska toisaalla Catherine Ashton sanoo, -
ettemme saa rakentaa Jerusalemissa, ja meitä rajoitetaan monella tapaa, -
ja toisaalla israelilaisille syötetään tietoja Israelista -
hyvin rumalla tavalla.
Eurooppa ei ole yhtenäinen kokonaisuus.
Israelille avainmaat ovat Saksa ja Englanti.
Niillä on erilainen lähestymistapa, mutta ne ovat vakaita.
Romahduksesta kärsivien maiden - Italian ja Ranskan -
reaktioita on kuitenkin vaikea ennustaa.
Epäilemättä ne yrittävät miellyttää muslimiväestöään.
Niitä maita täytyy käsitellä hyvin varovasti.
Saksa toimittaa Israelille sukellusveneitä.
Israelilla on erityinen suhde Englantiin -
esimerkiksi terrorinvastaisessa sodassa.
Älkäämme heittäkö lasta pesuveden mukana.
Vaikka EU olisi kriisissä, on Israelin etujen mukaista -
ylläpitää hyviä suhteita sen kanssa.
Taloudellisistakin syistä, koska Eurooppa on suuri markkina-alue.
Se ei ehkä nyt pysty ottamaan vastaan ongelmiensa takia.
Tarvitsemme Euroopan unionia.
On mielenkiintoista, että vaikka hallitukseen ja oikeusjärjestelmään -
yritetään niin kovasti vaikuttaa, -
israelilaiset reagoivat siihen yhä vähemmän.
Äärivasemmistolaiset puolueet pienenevät joka vuosi.
Vaikka rahaa syötetään kovasti, israelilaiset eivät tartu syöttiin.
Tämä täytyy huomata.
Aika on lopuillaan, mutta haluan puhua vielä -
Etelä-Israeliin tulevasta rakettitulesta ja Iranin uhasta.
Kuinka paljon ne vaikuttavat israelilaisten äänestämiseen?
Sota vaikuttaa aina.
Kun jonain päivänä Hamasin, Hizbollahin tai Iranin ohjukset -
aiheuttavat kuolonuhreja, -
ja näemme kuvan verta vuotavasta israelilaisperheestä, -
kaikki muuttuu.
Poliitikkoja arvioidaan sen mukaan, miten he reagoivat siihen.
Bibi tajuaa tämän. Tiedämme, että näin tulee tapahtumaan.
Se sysää syrjään yhteiskunnalliset kysymykset, -
ja nostaa jälleen esille sotilaalliset kysymykset.
Onko Hamasilla intressejä vaikuttaa Israelin vaaleihin?
En tiedä, onko Hamasilla sellaisia intressejä, -
mutta Lähi-idän strateginen tilanne on muuttumassa.
Netanjahu sanoi juuri Bulgarian pääministerille, -
että iranilaisten sormenjäljet näkyvät Siinailla, -
ja he rahoittavat Gazan terroritoimintaa, -
sellaisiakin järjestöjä, jotka eivät suoraan liity Iraniin, -
kuten Islamilainen Jihad ja Maailmanlaajuinen Jihad.
He puolustavat Lähi-idän linnakettaan.
Heillä on vihollinen pohjoisessa, eivätkä he halua hävitä etelässä.
On hyvä strategia vahvistaa arabien solidaarisuutta -
lähettämällä raketteja Israeliin, -
jotta Israelin on pakko tehdä suuri operaatio...
Olen pahoillani, aika on lopussa.
Kiitos tulostanne, tohtori Gissin ja Albert Wexler.
Kiitos, Mati, että olit mukana.
Kiitos katsojillemme! Olen Jonathan Hessen, Shalom!
Suomennos: Hannele Tainio